Пєтръ Вєликꙑи

thumb|250px|Пєтръ Вєликꙑи
**Пє́тръ А҃ Алє́ѯїѥвищь Рома́новъ** и  · рєкомꙑи Вєли́кꙑи · рождєнъ ѥстъ Москъвѣ їоунїꙗ 9 дьнꙗ 1672 лѣта от Р҃Х · оумьрє Санктъ Пєтєрбоурꙃѣ фєвроуарїꙗ 8 дьнꙗ 1725 лѣта · рѡсїискъ цѣсарь · послѣди отъ 1721 лѣта їмпєратѡръ ѥстъ

## вїографїꙗ
Рождєнъ ѥстъ Москъвѣ їоунїꙗ 9 дьнꙗ 1672 лѣта от Р҃Х · исто мѣсто жє нєвѣдомо ѥстъ ꙗко то Трѣмьномъ дворьцѣ Крємлꙗ ли · Коломьньсцѣ сєлѣ ли · Иꙁмаиловѣ ли можєтъ бꙑти ⁙ Цѣсарꙗ Алєѯїꙗ Михаиловища жє чєтврьтꙑи на дєсѧтє сꙑнъ бѣашє · нъ матєрє цѣсарицѧ Наталїѩ Нарꙑшькинꙑ прьвꙑи бѣашє

Послѣди съмрьти цѣсарꙗ Ѳєодѡра Алєѯїѥвища 1682 лѣта абиѥ о наслѣдии прѣстола въпросъ авлѥнъ бѣ ⁙ Того жє дѣлꙗ Нарꙑшькинꙑ Пєтра на цѣсарьство поставити хотєашѧ · нъ Їѡаннъ Є҃ ижє отъ матєрє Марїѩ Милославьскꙑѩ рождєнъ бѣ старьшѣ Пєтра бѣ и ꙁастѫпъ Милославьскꙑѩ сємиѩ имаашє ⁙ Ꙗко жє Пєтръ нарєчєнъ цѣсар҄ь бѣ Стрѣльчьско въстаниѥ почѧло сѧ бѣ бо мьнили стрѣльци цѣсарѥвищь Їѡаннъ Алєѯїѥвищь оубитъ Нарꙑшькинꙑ бѣ ⁙ Слѣдьствиѥмь жє Пєтръ и Їѡаннъ равьна цѣсарꙗ нарєчєна бѣашєтє подъ съмощрѥниѥмь цѣсарѥвьнꙑ Софїѩ ⁙ Пєтръ жє ꙗко въторъ цѣсар҄ь нарєчєнъ бѣ и того дѣлꙗ иꙁ Москъвє въ Прѣображєньско сѥло иꙁишлъ бѣ ⁙ Тамъжє Потѣшьна плъка сътворѥна бѣашєтє ижє по сєлома Прѣображєньскомь и Сѷмєѡновьскомь ꙁъвана ѥстє ⁙ 1689 лѣта Пєтръ бракъ сътвори Єѵдокїѥѭ Лопоухиноѭ 

Отъ аѵгоуста 1689 лѣта Софїѩ правлѥниѭ коньць положєнъ бѣ и Пєтръ и Їѡаннъ самостоꙗтѣльна цѣсарꙗ стали ѥстє · Їѡаннъ жє пльнѫ власть Пєтроу отъдалъ и дрьжавоѭ нє правилъ нъ до съмрьти своѩ ꙗко цѣсар҄ь рєчє сѧ

1695 лѣта Пєтръ на Аꙁовъ настѫпи ижє подъ властиѭ Османьскꙑ аѵтократѡрїѩ бѣ · напрьва Пєтръ побѣждєнъ бѣ и нова настѫплѥниꙗ дѣлꙗ Воронєжѣ корабл҄ь ꙁьданиѥ почѧ ⁙ 1696 лѣта Аꙁовъ поѩтъ бѣ и послѣди жє градъ Таганрогъ почѧтъ бѣ 

Оубо жє корабл҄ь ꙁьданиѥ тъкъмо съ помощиѭ щоуждєстраньнъ людии въꙁможьно бѣ · Пєтръ оучєниꙗ и полїтїчьнъ съвѧꙁии творѥниꙗ дѣлꙗ Вєлико Посъланьничєство почѧ ⁙ Ѥго жє главѣ Франць Лєфортъ и Ѳєодѡръ Головинъ и Прокофїи Воꙁьницинъ ставлѥнꙑ бѣшѧ · а Пєтръ жє ꙗко простъ оурѧдьникъ имєньмь Пєтръ Мїхаиловъ къ посъланьничєствоу причитанъ бѣ

thumbnail|Оутро стрѣльчьскꙑ каꙁни · шарописьно дѣло Васїлїꙗ Соурикова
1698 лѣта ново Стрѣльчьско въстаниѥ почѧло сѧ бѣ и того дѣлꙗ Пєтръ въꙁвратилъ сѧ въ Рѡсїѭ бѣ ⁙ Слѣдьствиѥмь мъногꙑ стрѣльци съмрьтьнѫ каꙁнь приѩли · а цѣсарѥвьна Софїꙗ и цѣсарица Єѵдокїꙗ въ инокꙑни положєна бꙑстє 

Отъ въꙁвращєниꙗ мъногꙑ иꙁмѣнѥниꙗ почѧтꙑ бꙑшѧ ⁙ Тако Пєтръ ꙁапрѣтилъ бѣ имѣти брадꙑ болꙗромъ и послѣди жє и одѣꙗниꙗ по ꙁападьноу видоу носити оуставилъ бѣ ⁙ Рѡсїи Їоулїꙗньско лѣтоищислѥниѥ приѩто бꙑстъ · того дѣлꙗ отъ їаноуарїꙗ прьва дьнꙗ ҂Ꙁ҃СИ лѣта отъ сътворѥниꙗ свѣта ново 1700 лѣто отъ Р҃Х отъчитано бꙑстъ

Оуготовлѥниѥмь къ воинѣ съ Свєньскомь Сѣвєрьнъ съвѫꙁъ сътворѥнъ бꙑстъ мєждоу Рѡсїѥѭ и Данїѥѭ и Сахсонїѥѭ и Пол҄ьсцєѭ · ѥгожє главоѭ сахсоньскъ кънѧꙃь и пол҄ьскъ краль Аѵгоустъ В҃ сталъ бѣ ⁙ Пєтръ хотѣашє Ижорьскѫ ꙁємлѭ и Карꙗлѫ Рѡсїѩ съставъ въꙁвратити и ꙁанѥжє къ Балтьскоу морѭ достѫпъ поѩти

Аѵгоуста 30 дьнꙗ 1700 лѣта Рѡсїꙗ въ воинѫ съ Свєньскомь въстѫпи · ижє до 1721 лѣта бѣ и нꙑнѣ ꙁъвана ѥстъ Сѣвєрьноѭ воиноѭ ⁙ Напрьва Пєтръ вєликꙑ отѧжєниꙗ имаашє · и въ брани при Нарвѣ ѥгожє воиньство подъ воѥводьствомь Карла Кроуа побѣждєно бꙑстъ свєньскомь кралѥмь Карломь В҃І ⁙ Помꙑслилъ бѣ Карлъ В҃І бо Рѡсїꙗ ю побѣждєна ѥстъ и настѫпилъ бѣ въ Ливонїѭ противъ Аѵгоуста В҃  · и поѩлъ бѣ отъ того Пєтръ врѣмѧ воиньства и дрьжавꙑ новъ иꙁмѣнѥнии творѥниꙗ дѣл҄ьма 

1702 лѣта опакꙑ воиньскꙑ дѣиства почѧли сѧ бѣ и Пєтръ поѩлъ бѣ крѣпости Нотєбоургъ и послѣди 1703 лѣта Ниєншанць · ижє ꙁьданѣ ѥстє рѣцѣ Нєвѣ ⁙ Маїꙗ 27 дьнꙗ 1703 Пєтръ почѧ града Санкт Пєтєрбоургъ на рѣцѣ Нєвѣ и Кроншлотъ · ижє нꙑнѣ градъ Кронщадтъ ѥстъ · на островѣ Котьлинѣ въ Балтьсцѣ морѣ

1706 лѣта Карлъ В҃І ново настѫплѥниѥ въ Рѡсїѭ почѧ и того дѣлꙗ съ ꙁапражьскомь воѥводоѭ Иваномь Маꙁєпоѭ съвѫꙁъ сътвори ⁙ Їоулїꙗ осма дьнꙗ
1709 лѣта онижє Пєтромь подъ градомь Полтавоѭ побѣждєнꙑ бꙑстє

Карлъ В҃І бѣжалъ бѣ къ тѷрцємъ и они жє противъ Рѡсїѩ въ воинѫ въстѫпили бѣ · ижє 1711 лѣта коньчила сѧ бѣ съ Аꙁова отъ Рѡсїѩ отъѩтиѥмь ⁙ Послѣди Пєтръ опакꙑ противь свєньсць воѥвати почѧ · отъ 1714 лѣта главьнꙑ брани на Балтьсцѣ морѣ бѣахѫ

Тъкъмо тридєсѧтаѥго дьнꙗ аѵгоуста 1721 лѣта Сѣвєрьнѣ воинѣ коньць положєнъ бѣ · ꙗко Нищадтьскъ мирьнъ вѣтъ рѡсїискѫ побѣдѫ надъ Свєньскомь оуставилъ бѣ ⁙ Того жє лѣта абиѥ Пєтръ приѩашє отъ Сєната нарєчєниѥ Отьца Отьчьства Їмпєратѡра Вьсѥрѡсїискаѥго Пєтра Вєликаѥго · и Рѡсїꙗ їмпєрїѥѭ ꙁъвана стала бѣ

1714 лѣта Пєтръ сътвори новъ бракъ съ Марѳоѭ Скаврроньскоѭ · по крьщєнии ꙁъваноѭ Єкатєрїноѭ Алєѯїѥвьноѭ

Оумьрє Санктъ Пєтєрбоурꙃѣ фєвроуарїꙗ 8 дьнꙗ 1725 лѣта ⁙ Прѣстолъ послѣди ѥгожє съмрьти Єкатєрїна Алєѯїѥвьна поѩла бѣ

## памѧть
Имєньмь Пєтра Вєликаѥго послѣди ѥгожє съмрьти оубо мъноꙃи вєщиѥ въ Рѡсїи ꙁъванꙑ сѫтъ ⁙ Наприкладъ града Пєтроꙁаводьскъ и Пєтргофъ ѥстє · и томоу въ доложєниѥ инѣхъ градьхъ оулицѧ ово тръꙃи ово домꙑ ово сѫтъ ⁙ Мъноꙃи памѧтьници въꙁдвигнѫтꙑ сѫтъ · иꙁ ихъжє вѧщє вѣдомъ ѥстъ сътворѥнꙑи Єтиѥномь Фал҄ьконє въ Санктъ Пєтєрбоурꙃѣ · ижє ꙁъванъ ѥстъ Мѣдьномь въсадьникомь ꙗко пьсалъ ѥстъ Алєѯандръ Поушькинъ

## кладѧꙃи



Катигорїꙗ:Людиѥ
Катигорїꙗ:Рѡсїѩ їсторїꙗ
Катигорїꙗ:Дрьжавъ прѣдъсѣдатєлє